钦定古今图书集成/明伦汇编/宫闱典/第003卷 > 荆川稗篇 > 《后妃传赞》金·史
## 钦定古今图书集成/明伦汇编/宫闱典/第003卷 > 荆川稗篇 > 《后妃传赞》金·史

赞曰：《周礼》九嫔掌妇学之法，妇德、妇言、妇容、妇功。班
昭氏论之曰：“妇德不必才明绝异也，妇言不必便口
利辞也，妇容不必颜色美丽也，妇功不必工巧过人
也。清闲贞静，守节整齐，行己有耻，动静有法，是谓妇
德。择辞而说，不道恶语，时然后言，不厌于人，是谓妇
言。盥浣尘秽，服饰鲜洁，沐浴以时，身不垢辱，是谓妇
容。”专心纺绩，不好戏笑，洁齐酒食，以奉宾客，是谓“妇
功。”后世妇学不修，丽色以相高，巧言以相倾，衒能以
市恩，逢迎以固宠。是故悼平掣顿皇统，以殒其身，海
陵蛊惑群嬖，几亡其国；道陵李氏擅宠蠹政，卒偾其
宗。呜呼，可不戒哉！